कश्मीर : युवक को जीप में बांधने के मामले में सैन्य अफसर पर प्राथमिकी रद्द नहीं होगी  
आईजीपी मुनीर खान ने कहा- मामले में प्राथमिकी दर्ज है और जांच जारी रहेगी
कश्मीर में मेजर गगोई ने एक युवक को बांधकर घुमाया था
हाल ही में मेजर गगोई को सम्मानित किया गया है
सेना के मेजर ने 9 अप्रैल को मध्य कश्मीर के बड़गाम में पत्थरबाजों के हमले से बचने के लिए एक युवक को जीप के सामने बांध लिया था. इस मामले की आलोचना होने पर पुलिस ने मेजर की कार्रवाई के खिलाफ एक प्राथमिकी दर्ज की थी. हालांकि, मेजर को उसके 'अच्छे कार्यो' के लिए चीफ ऑफ आर्मी स्टॉफ (सीओएएस) प्रशंसा पत्र दिया गया है.